**«Դուք նամակ ունեք»** (անգլ.՝ You’ve Got Mail), 1998 թվականի ամերիկյան կինոնկար, ռեժիսոր Նորա Էֆրոնի «Փոքրիկ խանութ անկյունում» դասական, սիրողական կատակերգության վերաթողարկված տարբերակներից մեկը։

Սյուժե
------

Ջո Ֆոքսը (Թոմ Հենքս) և Քեթլին Քելլին (Մեգ Ռայան) ապրում են մանհեթենյան Վեսթ Սայդում և անանուն նամակագրություն են վարում համացանցում։ Նրանք ազատ չեն լինում, բայց ինչ-որ բան նրանց գրավում է, «Նյու Յորք-152» («NY152»)-ը և «Վաճառողուհի» («Shopgirl») անընդհատ շփվում են համացանցում։

Սակայն իրական կյանքում նրանք պարբերաբար հանդիպում են միմյանց, և ոչինչ չգիտեն այն մասին, թե ինչքան սերտորեն կապված են համացանցում։ Միևնույն ժամանակ, Քեթլինը և Ջոն ուժեղ մրցակիցներ են. նրանք երկու հարևան գրախանութների սեփականատերեր են... Ջոն իր նորաբաց ցանցային սուպերմարկետների ցանցով փաստացի բիզնեսից դուրս է նետում Քեթլինին և նրա փոքրիկ հին խանութը։ «Վաճառողուհին» իր խնդիրները պատմում է համացանցային զրուցակցին, իսկ նա պատրաստակամորեն և գործնական մեծ գիտելիքներով սկսում է տալ իր գործարարական խորհուրդները, բայց հետո վերջապես պարզում է, թե ում հետ է շփվել այդ ամբողջ ընթացքում։ Նրանք հանդիպում են, սակայն Ֆոքսը ցույց է տալիս, իբր թե պատահաբար են հանդիպել, իսկ աղջիկը, որը սովորաբար փափուկ և նուրբ էր, հետևելով NY152-ի (այսինքն՝ Ջոյի) խորհուրդներին, իր կյանքում առաջին անգամ որոշում է պատմել իր համար տհաճ մարդուն (այսինքն՝ նույն Ջոյի) այն ամենը, ինչ մտածում է նրա և նրա բիզնես ռազմավարությունների մասին։

Քեթլինը նույնիսկ չէր կասկածում, որ իմաստուն և սրամիտ համացանցային զրուցակիցը՝ այն տղամարդը, որի համար նա իր խոստովանությամբ խենթանում էր, հենց այն Ջո Ֆոքսն է, որը «ցանկանում է ամեն ինչ գրավել»։ Եվ նրանով հիացած Ջոն, որը բիզնեսում խնայող գործարար և անգութ մրցակից էր, երկչոտությամբ և զգուշորեն մոտենում է մերձեցմանը, փորձում է դառնալ նրա ընկերը իրական կյանքում, և դա անում է մինչ ամեն ինչ պարզ կդառնա...

Դերերում
--------

| Դերասան | Գործող անձինք |
| --- | --- |
| Թոմ Հենքս | *Ջո Ֆոքս* |
| Մեգ Ռայան | *Քեթլին Քելլի* |
| Փարկեր Պոուզի | *Պատրիցիա Իդեն* |
| Գրեգ Քիներ | *Ֆրենկ Նավասկի* |
| Հիզեր Բյոռնս | *Քրիստինա Պլուտցկեր* |
| Հոլլի Հիրշ | *Աննաբելլ Ֆոքս* |
| Ջին Ստեպլտոն | *Բյորդի Կոնրադ* |
| Դեյվ Շափել | *Քևին Ջեքսոն* |
| Սթիվ Զան | *Ջորջ Պապպաս* |
|

Ֆիլմի նախատիպ
-------------

«Դուք նամակ ունեք»-ը երրորդ հոլիվուդյան ֆիլմն է այս սյուժեի հիման վրա։ Առաջին ֆիլմը՝ «Փոքրիկ խանութ անկյունում», 1940 թվականին նկարահանել է Էրնստ Լյուբիչը։ Գլխավոր դերերը խաղացել են Ջեյմս Ստյուարտը և Մարգարեթ Սալավանը։ Գործողությունները տեղի են ունեցել Բուդապեշտում (սցենարը գրվել է Միկլոշ Լասլոյի «Օծանելիք» հունգարերեն պիեսի հիման վրա)։

1949 թվականին Ռոբերտ Զ. Լեոնարդը Վան Ջոնսոնի և Ջուդի Գառլենդի հետ պատմությունը վերածել է կինոմյուզիքլի։ Ֆիլմն ստացել է «Հին բարի ամռանը» անվանումը։ Սյուժեն ամերիկայնացվել է, գործողությունները տեղափոխվել են Չիկագո։ Գառլենդի երեք տարեկան դուստրը` Լայզա Մինելլին այս ֆիլմում կատարել է իր դեբյուտը։ «Փոքրիկ խանութ անկյունում»-ը նաև հիմք է հանդիսացել «Նա սիրում է ինձ» բրոդվեյյան երաժշտական մյուզիքլի և «Ձեզ սպասարկո՞ւմ են» անգլիական հանրաճանաչ սիթքոմի համար։

Առաջին երկու ֆիլմերում էլ կերպարները կանոնավոր փոխանակվել են «ցպահանջ» նամակներով։ Արդիականացված տարբերակում նրանք շփվում են համացանցում և ապրում Նյու Յորքում։

Շահույթ
-------

Չնայած պարզունակ սյուժեին՝ ֆիլմը հաջողություն է ունեցել ինչպես ԱՄՆ-ում, այնպես էլ մյուս երկրներում։ Շահույթը կազմել է մոտ 250 միլիոն դոլար։

Ծանոթագրություններ
------------------

1. ↑
2. ↑  Internet Movie Database — 1990.
3. 1 2 3 4 5 6 7 8 9 10 11 12 13 14 15 16 17 18 19 20 21 22 23  ČSFD (չեխերեն) — 2001.
4. 1 2  Box Office Mojo — 1999.
5. ↑  Box Office Mojo — 1999.

Արտաքին հղումներ
----------------

* Դուք նամակ ունեք(անգլ.) ֆիլմը Internet Movie Database կայքում
* Դուք նամակ ունեք(անգլ.) ֆիլմը Rotten Tomatoes կայքում
* «Դուք նամակ ունեք»(անգլ.) ֆիլմը *Box Office Mojo* կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · MusicBrainz · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |

 |